**Vyhlásenie**

**Ministerstva hospodárstva Slovenskej republiky**

**o rozporoch k návrhu nariadenia vlády Slovenskej republiky, ktorým sa ustanovuje výška odvodu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, použití, vedení jeho evidencie a o spôsobe a lehotách jeho úhrady**

Návrh nariadenia vlády Slovenskej republiky, ktorým sa ustanovuje výška odvodu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, použití, vedení jeho evidencie a o spôsobe a lehotách jeho úhrady sa predkladá na rokovanie Hospodárskej a sociálnej rady Slovenskej republiky s Asociáciou zamestnávateľských zväzov a združení Slovenskej republiky a Asociáciou priemyselných zväzov.

**Rozpory a dôvody, pre ktoré ich nebolo možné odstrániť:**

1. Asociácia zamestnávateľských zväzov a združení Slovenskej republiky

Asociácia zamestnávateľských zväzov a združení Slovenskej republiky žiada doplniť do tabuľky v prílohe nariadenia vlády ďalší riadok: „Výroba ostatných základných organických chemikálií – 20140“.

**Stanovisko predkladateľa:**

Návrh právnej úpravy vychádza z rozhodnutia Európskej komisie vo veci štátnej pomoci SA.50877(2018/N) Slovensko - Úľava z platby odvodu do jadrového fondu pre energeticky náročné podniky na Slovensko. V prípade doplnenia ďalšieho odvetvia oprávneného na zľavu z efektívnej sadzby odvodu by bolo potrebné vykonať novú notifikáciu štátnej pomoci. Ministerstvo hospodárstva Slovenskej republiky je pripravené v budúcnosti rokovať o ďalších možnostiach rozšírenia predmetnej štátnej pomoci.

1. Asociácia priemyselných zväzov

Asociácia priemyselných zväzov navrhuje v § 3 ods. 2 zmeniť ustanovenú výšku elektroenergetickej náročnosti zo 60% na 30%.

**Stanovisko predkladateľa:**

Návrh právnej úpravy vychádza z rozhodnutia Európskej komisie vo veci štátnej pomoci SA.50877(2018/N) Slovensko - Úľava z platby odvodu do jadrového fondu pre energeticky náročné podniky na Slovensko. V prípade doplnenia ďalšieho odvetvia oprávneného na zľavu z efektívnej sadzby odvodu by bolo potrebné vykonať novú notifikáciu štátnej pomoci. Ministerstvo hospodárstva Slovenskej republiky je pripravené v budúcnosti rokovať o ďalších možnostiach rozšírenia predmetnej štátnej pomoci.